Les imatges i els conceptes bàsics del contingut d'aquesta unitat sobre riscos laborals en el teletreball han estat cedides per la Universitat Politècnica de Catalunya.
Per al teletreball cal utilitzar una cadira ergonòmica que es pugui ajustar a la persona.
La manca d'ajustament pot generar l' adopció de postures forçades, que poden acabar repercutint sobre la nostra salut.
Quins elements ha de tenir una cadira ergonòmica?
La taula ha de disposar d' espai suficient per situar l'equip de treball i el material accessori, i per poder treballar amb comoditat amb espai lliure per a les cames.
La superfície ha de ser mat i de color clar amb l'objectiu d'evitar reflexos.
La utilització del reposapeus únicament és adequada quan, un cop regulada l'alçada de la cadira, no es poden recolzar les plantes dels peus a terra amb comoditat.
Per al treball amb ordinador de sobretaula, s'han d'adoptar postures neutres de treball i distàncies adequades entre els ulls i la pantalla, amb les recomanacions següents:
Alçada del monitor: la part superior del monitor s'ha de situar al nivell dels ulls per garantir l'adopció de postures de coll neutres.
En cas que s'utilitzin ulleres progressives, la pantalla s'ha de col·locar com més baixa millor.
Distància entre els ulls i el monitor: es recomana una distància entre 60 i 80 centímetres (els ulls es fatiguen més en distàncies curtes que llargues).
Ubicació del monitor: el monitor s'ha de situar enfront de la persona per evitar girs de coll.
Dimensions del text, de les imatges o dels gràfics: han de tenir una mida suficient per poder ser vistos amb comoditat, sense haver-se d'apropar.
Augmenta la mida del text o de les imatges i, si no és possible, apropa't el monitor.
Reflexos: s'ha de controlar mitjançant cortines i persianes la incidència directa del sol.
El monitor ha d'estar orientat perpendicularment a les finestres.
Amb la inclinació de la pantalla podràs controlar els reflexos de la llum.
Contrastos: s'ha d'ajustar el contrast del monitor per poder distingir adequadament els textos, els gràfics o les imatges.
Manté les articulacions també en posicions neutres:
Recolzament de l'avantbraç, el canell i la mà: aquesta postura ajuda a reduir la tensió a les espatlles.
Inclinació del teclat: es recomana no fer ús de les potes posteriors del teclat amb l'objectiu de reduir les extensions del canell.
Avantbraç, canell i mà alineats: s'aconsella mantenir sempre alineats l'avantbraç, el canell i la mà.
Teclat paral·lel a la vora de la taula: d'aquesta manera garantirem un recolzament equilibrat d'ambdós braços.
S'ha de deixar davant del teclat un espai suficient ( mínim 10 cm ) per garantir un bon recolzament del canell i de part de l'avantbraç.
Recolzar l'avantbraç, el canell i la mà en la utilització del ratolí.
Postures neutres de canell: es recomana que els ratolins tinguin la mínima alçada possible per garantir l'adopció de postures neutres i evitar l'extensió del canell.
Avantbraç, canell i mà alineats: es recomana moure el conjunt avantbraç-canell-mà sense fer desviacions de canell.
Ratolí al nivell del teclat: el ratolí s'ha de situar a nivell del teclat i tan a prop d'aquest com sigui possible.
El cable del ratolí ha de permetre moure'l amb comoditat sense haver d'estirar-lo o fer esforços innecessaris.
Ratolí adaptable a la mà: la mida del ratolí ha de ser suficient per poder recolzar la mà de manera adequada.
Disposar d'espai per moure el ratolí: retira tot allò que no permeti moure el ratolí amb comoditat.
També pots tenir en compte el següent:
El ratolí es mou fent ús del polze i del quart dit (anular).
El segon (índex) i tercer dit (cor) s'han de col·locar suaument sobre els botons.
Per disminuir el rang de moviment, s'ha d'anar a "Propietats del ratolí", ajustar la velocitat del punter i compensar la pèrdua de precisió seleccionant les pestanyes que es mostren a la imatge:
Inici > Tauler de control > Ratolí > Opcions del punter
També es poden utilitzar les abreviacions del teclat per reduir l'ús del ratolí, i això permetrà eliminar moviments de les articulacions afectades.
Els darrers anys, l'ordinador portàtil s'ha convertit en una eina d'ús habitual i continu, encara que no ha estat dissenyat amb aquesta finalitat.
Quins són els riscos derivats de l'ús d'ordinadors portàtils?
Per treballar adequadament i sense riscos per a la salut, no s'ha d'utilitzar el portàtil més de quatre hores diàries.
Si això no és possible, s'ha de modificar el lloc de treball seguint les instruccions següents:
Esquena lleugerament reclinada i recolzada.
S'ha d'adequar el suport lumbar a l'alçada correcta.
L'alçada de la pantalla ha de situar-se al nivell dels ulls i a una distància que permeti veure la imatge sense esforç.
Avantbraç recolzat i angles de flexió del braç superior a 90o.
L'avantbraç, el canell i la mà han d'estar alineats i recolzats.
S'ha d'utilitzar els recolzabraços quan s'incorpori un teclat i un ratolí independents i no quedi espai a la taula.
S'ha de treballar amb un teclat i un ratolí independents.
Això permet treballar amb els braços i les espatlles relaxades.
Suport per elevar la pantalla de l'ordinador fins als ulls de la persona o utilització d'una estació d'acoblament ( docking station ) per connectar el portàtil i els perifèrics (pantalla, teclat i ratolí).
Recorda que s'ha d' evitar treballar en espais no dissenyats per a aquesta finalitat:
Encara que treballar amb el portàtil al transport públic és una situació no recomanada, si s'ha de fer durant un curt període de temps, s'ha de tenir en compte el següent:
Durant el transport de l'equip, també s'ha de tenir en compte unes recomanacions per no patir cap lesió:
El lloc físic que trieu per teletreballar ha de complir, a la mesura que sigui possible, les condicions següents:
El nivell d'il·luminació ha de ser suficient per les tasques a desenvolupar.
El lloc de treball que destineu al teletreball ha d'estar orientat de manera perpendicular a les finestres (tal com mostra la figura), per evitar enlluernaments directes o possibles reflexos sobre la pantalla.
El teletreball comporta, en certa manera, un "aïllament" respecte de la resta de companys de feina, amb els quals es manté un contacte telemàtic o telefònic.
Aquest fet porta implícits una sèrie de possibles riscos laborals de caràcter psicosocial, que requereixen mesures preventives de tipus organitzatiu:
Els principals efectes per a la salut que poden estar associats a l'ús continuat d'aquests equips són la fatiga visual i els trastorns musculoesquelètics (TME):
Llegeix la introducció següent inclinant el cap:
Relaxació muscular de la zona cervical:
Amb l'objectiu de reduir la fatiga musculoesquelètica i, en especial, la tensió de coll i espatlles, es recomana de fer els exercicis següents (es poden fer a la cadira de treball):
Relaxació muscular de l' esquena:
Aquests exercicis t'ajudaran a reduir la tensió acumulada a l'esquena:
Relaxació de la musculatura d' avantbraç, canell i mà:
El treball amb equips amb pantalla de visualització de dades pot provocar una sobrecàrrega muscular del conjunt d'avantbraç, canell i mà, derivada dels moviments repetitius d'aquesta zona:
Amb l'objectiu de minimitzar la fatiga visual derivada del treball amb equips amb pantalla de visualització de dades, fes els exercicis següents:
↑ 3.2 Equip de treball: ordinador de sobretaula i ordinador portàtil | ↑ Índex de la unitat
Avís legal: D\'acord amb l'article 17.1 de la Llei 19/2014, la ©Generalitat de Catalunya permet la reutilització dels continguts i de les dades sempre que se'n citi la font i la data d'actualització i que no es desnaturalitzi la informació (article 8 de la Llei 37/2007) i també que no es contradigui amb una llicència específica.